SUID-AFRIKAANSE RADIOLIGA NUUS VIR SONDAG 22 DESEMBER 
2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. `n Potgooi is ook beskikbaar op die Liga 
se web tuiste. `n Oudio opname sowel as 'n teks weergawe kan van die Liga se 
webblad, www.sarl.org.za, afgelaai word, en jy kan ook daar inteken om nuwe 
bulletins per e-pos te ontvang. 


In die nuus vandag; 

WAAR IS DIE NOMINASIES? 

95 JAAR EN STAAN STERK 

en 

DIE SARL GEREGISTREER AS 'N KLUB OP KLUBLOG 

Bly ingeskakel vir meer inligting oor hierdie en ander interessante nuusitems. 
WAAR IS DIE NOMINASIES? 


Deel van die SARL Nasionale Konvensie is die Algemene Jaarvergadering (AJV) 
en die Toekenningsdinee. 'Tot op hede het die SARL Sekretaris nog geen benoem- 
ings vir enige SARL Toekennings en Trofeë en ook geen mosies vir bespreking 
by die AJV ontvang nie. Die toepaslike dokumentasie kan afgelaai word vanaf 
die AJV Dokumente-bladsy op die Lede-Alleenlik deel van die Liga webwerf. 
Moenie wag tot 30 Januarie nie, doen dit nou! Die sluitingsdatum vir mosies 
en toekennings nominasies is middernag op Vrydag 31 Januarie 2020 en moet 
gestuur word aan: secretary@sarl.org.za 


DANKIE, PETER, ZSIPHD 


Die SARL-raad en lede wil Peter Hers, ZSIPHD bedank vir sy waardevolle 
werk in die reël van die verskuiwing van die Liga webwerf na die nuwe Internet 
Diens Verskaffer en die toets van die verskillende e-posstelsels. Lede sal die 
afgelope Saterdae meer as een keer SARL-nuus ontvang het, omdat probleme 
geidentifiseer en reggestel is. Peter, baie dankie! 


95 JAAR EN STAAN STERK 


Die SARL word in 2020 `n volle 95 jaar oud en groei steeds van krag tot krag. 
Ons herleef elke jaar die opwinding van radio, `n tegnologie wat die wêreld 
verander het en dit nog steeds op verskillende vlakke in ons samelewing daagliks 
doen. As Radio-amateurs is ons bevoorreg om deel hiervan te wees. 


Die fokus van die wêreld was vir baie jare op die HF-spektrum gewees, maar na- 
mate ons ons negentigste jaar van georganiseerde amateur radio in Suid-Afrika 
betree, verander hierdie fokus vinnig en beweeg dit na die BHF, UHF en mikro- 
golf spektrum. Alhoewel die kommersiële wêreld glo dat hierdie deel van die 
radiospektrum soveel meer het om te bied, is dit nie veel anders as die amateur 
radio omgewing. Die BHF en hoër spektrum bied baie nuwe geleenthede vir 
Radio Amateurs om aan die wêreld te wys dat dit wat ons in 1925 gemotiveer 
het, nog dieselfde is en steeds groei. 


Met die vakansieseisoen op hande, bied dit ons die geleentheid om projekte te 
voltooi wat op die agtergrond geplaas het. Dit is 'n tyd waarin ons dit kan 
geniet om met ons mede-amateur vriende te gesels en meer tyd het om saam 
met familie en vriende te spandeer. 


Ons was hierdie jaar bevoorreg om vele geleenthede te ervaar wat die amateur 
radiodiens vir ons bied. Vanaf die uitstalling by Hobby-X in Johannesburg 
gedurende Maart vanjaar waar ons eerste klas interaksie met die algemene 
publiek oor die amateur radio uitstalling gehad het, tot interaksie met die 
RAFE-kandidate. Dit sluit in die blootstelling aan die vele prestasies van in- 
dividue, groepe en klubs tot ons Tegnologie dag en 'n algemene jaarvergadering 
gedurende April vanjaar in Stellenbosch. 


Die SARL is geseënd om `n toegewyde span vrywilligers, lede en geaffilieerde 
klubs te hê wat ons met hul ongelooflike lojaliteit ondersteun om te verseker 
dat 2019 afsluit as nég `n onvergeetlike jaar. Julle harde werk, deelname en 
ondersteuning het verseker dat ons in staat was om saam te leef, te lag, te groei, 
te eksperimenteer, te werk en te leer. 


Die Raad en myself wens ons lede en hul gesinne 'n veilige en feestelike vakansie 
toe met hartlike groete vir die seisoen. Mag u en u geliefdes 'n aangename 
vakansietyd beleef, en 'n nuwe jaar gevul met vrede, vreugde en sukses tegemoet 
gaan. 


DIE JANUARIE 2020 RADIO 7S 


Die Januarie 2020-uitgawe van Radio ZS word op Vrydag 27 Desember op die 
Liga webwerf op gelaai. In hierdie uitgawe kan jy lees oor hoe jy uit die ra- 
diokamer kan kom en nuwe geleenthede ontdek; Jonathan, ZS1ARB bespreek 
ORP en motorfietse - lesse geleer van 1 500 km grondpad en Dennis, ZS1AU 
vertel ons van ZS1ILP/MM en die 1982/83 BOC Rondom die Wêreld seiljag ren. 


Dennis, ZS4BS gee jou al die inligting oor die Suider-Afrikaanse Fauna en Flora- 
program of Parke-op-die-Lug (POTA) en die vier sertifikate wat beskikbaar is 
vir die aktivering van parke gedurende 2020. Ons kyk na die 6-meter bandplan 
na WRGO-19, RF-besoedeling van sonkrag paneel installasies en elektrostatiese 
ontlading (ESD). 


Eddie, ZS6BNE kry sy kleinseun betrokke by weersatelliete in die RaDAR- 
kolom, dan kyk ons in die Museum Stuk na die sinking van die U-197 en Brian, 


ZS6YZ, vertel van die Bethlehem 2 m baken. En daar is baie meer in die 70 
bladsy plus uitgawe. 


Jy luister na nuus uitsending van die Suid-Afrikaanse Radioliga 
DIE SARL GEREGISTREER AS `N KLUB OP CLUBLOG 


Danksy die inisiatief van Nickus de Vos, ZS6J, is die SARL geregistreer as `n 
Klub op Clublog wat ons lede in staat sal stel om hul posisie teenoor hul 
eweknieë te meet. Bestaande SARL- ClubLog gebruikers wat wil aansluit, word 
uitgenooi om op ClublLog aan te teken, na instellings te gaan, dan klubs te kies 
en SARL te kies om lidmaatskap aan te vra. Die administratiewe kant van die 
“SARL-klub” op ClubLog word versorg deur Nickus, ZS6J, wat gekontak kan 
word by: shack@zs6j.co.za. 


'n Kort inleiding tot ClublLog. Clublog is 'n aanlyn databasis met 'n reeks 
kragtige instrumente wat aktiewe DXers ondersteun. Nadat jy op die ClubLog 
geregistreer het en jou logboek gelaai het, sal jy persoonlike verslae kan genereer, 
met `n aanduiding van watter DXCC-lande jy gewerk het en/of bevestig het, 
wanneer jy dit eers gewerk het, watter lande jy nog benodig en watter is die 
meeste waarskynlikste om te @SL (die verslae van ClublLog is omvattend en 
buigsaam). 


Jy kan sien hoe jy teenoor jou eweknieë staan in verskillende liga tabelle en 
uitdagings (weereens, die verslae is baie buigsaam - met `n paar klikke kan jy 
byvoorbeeld 'n spesifieke liga tabel skep met `n lys van hoeveel DXCCO-lande of 
CO@-sones gewerk is deur verskillende Afrika amateurs op 20 m GG die afgelope 
jaar byna net so maklik soos `n globale liga tabel wat alle bande, alle modusse 
en alle jare sedert 1945 dek .. en nog baie meer). 


Ons is daarvan oortuig dat Nickus se inisiatief die mededinging vlam van ons 
lede sal aanwakker. 


AKTIWITEITE IN JANUARIE 2020 


Afgesien van die viering van SARL 95 in 2020, is dit ook 200 jaar sedert die 
koms van die 1820 Setlaars in Suid-Afrika. Op 17 Maart 1820 het die eerste 
Setlaar-skip in Kaapstad aangekom. Ongeveer 60 verskillende groepe het tussen 
April en Junie 1820 in Algoabaai geland. Hulle het plase naby die dorp Bathurst 
in die Oos-Kaap en ander nedersettings in die omgewing gekry. `n Groep van 
die 1820-setlaars is verder na Natal. Hier is `n geleentheid vir `n Klub om ʼn 
spesiale geleentheid stasie te aktiveer om hierdie geleentheid te vier. 


Die ARRL Kinderdag is op Saterdag 4 Januarie op die lug. Die eerste been van 
die SARL Woensdag 80 m Klub Naelloop is op Woensdag 15 Januarie op die 


lug met die PEARS Nasionale BHF/UHF-kompetisie oor die naweek van 17 tot 
19 Januarie. Die Somer @RP-kompetisie vind op Saterdag 25 Januarie plaas. 


RAE-KLASSE IN DIE BELLVILLE- EN KAAPSTAD GEBIED 


Karl, ZS1KC begin einde Januarie 2020 weer met die RAF-klasse by die Res- 
cue Medics, 21 1ste Laan, Boston/Bellville. Hierdie klasse word elke Dinsdag 
van 19:00 tot 21:00 aangebied en daar is plek vir 12 leerders. Belangstellendes 
moet Karl, ZS1KCO kontak by 083 955 7177 of 021 205 5827 of per e-pos na: 
karlc@ipsecurityservices.co.za 


Nou die Dagboek van Gebeure vir die volgende paar weke: 


Vandag Somersonstilstand 23 Desember Die Ursids meteoriete 25 Desember 

Kersdag 26 Desember - Familiedag 31 Desember Die einde van die 2019 CO 
DX Marathon en die YOTA maand 1 Januarie Nuwejaarsdag, die begin van die 
2020 CO DX Marathon en die Suider-Afrikaanse Parke-op-die-Lug program en 
laai die 2020 Blouboek af 4 Januarie - Die ARRL Kinderdag 4 en 5 Januarie - Die 
ARRL RTD Byeenkoms 15 Januarie - Die SARL Woensdag 80 m Klub Naelloop 
en die sluitingsdatum vir die indiening van die samevatting van referate vir 
die AMSAT SA Ruimte-simposium 17 tot 19 Januarie - Die PEARS Nasionale 
BHF/UHF-kompetisie 


Om hierdie bulletin mee af te sluit, `n opsomming van ons hoof berig: 


Deel van die SARL Nasionale Konvensie is die AJV en die 'Toekenningsdinee. 
Tot op hede het die SARL Sekretaris nog geen benoemings vir enige SARL 
Toekennings en Trofeë en ook geen mosies vir bespreking by die AJV ontvang 
nie. Die toepaslike dokumentasie kan afgelaai word vanaf die AJV Dokumente- 
bladsy op die Lede-Alleenlik deel van die Liga webwerf. Moenie wag tot 380 
Januarie nie, doen dit nou! Die sluitingsdatum vir mosies en toekennings nom- 
inasies is middernag op Vrydag 31 Januarie 2020 en kan gestuur word aan: 
secretary@sarl.org.za 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband en verskeie herleidings 
op BHF en UHF frekwensies regoor Suid-Afrika. `n Heruitsending deur Andy, 
ZSGADY vind op Maandae aande om 19:30 Sentraal Afrika Tyd op 3 620 kHz 
plaas. Ons ontvang graag jou seinrapporte, kommentaar en voorstelle, stuur 'n 
€-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4BS, Geredigeer deur Herman Erasmus, 
ZSGCTA en gelees deUT ..... ie ee vee vee wee wee wee ba ba ba be Gee Be Be Be Be 


Die Afrikaanse Nuusspan groet nou en wens jou en jou familie `n Geseënde 
Kersfees toe. 


"Totsiens. 


